Tolong jelaskan mengenai Kauripan dari Moon Jae-in dalam bahasa jawa

Moon Jae-in minangka anak nomer loro lan putra paling tuwa antarané limang seduluré. Moon Jae-in lair ing Geoje, Koréa Kidul. Wong tuwané Moon Yong-hyung lan Kang Han-ok padha ngungsi saka distrik Hamyeong, Koréa Lor, lumayu menyang Hungnam nalika Perang Koréa.

Kulawargané manggon ing Busan. Bapakné, Moon Yong-hyung, miwiti bisnis kaos kaki amarga panjenengané ora kepingin dadi pegawé papréntahan. Ananging, bisnis iki ninggalaké utang kang gedhé gunggungé.

Moon ora tau bisa numpak pit, amarga kulawargané mlarat banget wektu Moon cilik, dadi panjenengané ora bisa tuku pit opo manèh mbayar béaya sekolah.

Moon lumebu ing Kyungnam Hihg School. Panjenengané uga kalebu siswa sing pinter wektu kuwi. Moon ketampa ana ing Kyung Hee University  kanggo sinau babagan hukum kanthi béasiswa lengkap. Ing kana, Moon ketemu karo Kim Jung-sook, garwané.

Sakwisé nyusun protès mahasiswa marang konstitusi Yushin, panjenengané dipenjara lan diusir saka universitas. Banjur, panjenengané ditugasaké militèr ana ing pasukan khusus Koréa Kidul, ing ngendi panjenengané mèlu ing "Operasi Paul Bunyan"  nalika kedadéyan pembunuhan Axe ing Panmunjom.

Sawisé metu saka tugas militèr, bapakné seda. Moon banjur mèlu bar exam. Panjenengané menyang ana ing Daeheungsa, kuil buda, kanggo sinau ujian. Panjenengané lulus ujian ana ing taun 1979, lan ing taun 1980 Moon bali sinau menyang universitas kanggo ngrampungaké studiné. Ing taun sing padha, Moon lulus lan diangkat ana ing Judicial Research and Training Institude.